paragraph_text: mini|Početni pterigij mini|Uznapredovali pterigij mini|Kirurško odstranjivanje pterigija Pterigij je dobroćudna izraslina spojnice oka. Obično raste s nazalne strane bjeloočnice. Smatra se da ga uzrokuju, ili da je njegova pojava povezana, s ultraljubičastim zračenjem (npr. sunčevo svjetlo), niskom vlažnosti zraka i prašinom. Pretpostavlja se da je rast pterigija na nazalnoj strani rezultat prolaženja sunčanih zraka bočno kroz rožnicu, gdje se zrake prelamaju, te usmjeravaju na područje limbusa rožnice. Sunčeva svjetlost nesmetano prolazi lateralnom stranom oka i fokusira se na medijalni limbus nakon što prođe rožnicu, dok na suprotnoj strani sjena nosa smanjuje jakost sunčeve svjetlosti koja se fokusira na lateralni dio limbusa rožnice.